मिर्जामुराद। थोड़ी सी जमीन की लालच में एक बार फिर खून के रिश्ते तार-तार हो गए। मिर्जामुराद थाना क्षेत्र के खोचवां में आठ फुट जमीन के विवाद में मंगलवार की रात छोटे भाई ने अपने बड़े भाई का सिर कई बार पेड़ से लड़ा दिया। बुरी तरह जख्मी बड़े भाई की घटनास्थल पर ही मौत हो गई। घटना के बाद समझौते के लिए रातभर पंचायत हुई लेकिन सफलता नहीं मिल सकी। सुबह पिता की मौत से आहत बेटी ने अपने चाचा समेत दो लोगों के खिलाफ हत्या का मुकदमा दर्ज कराया है।